**RESUM ACTA CONSELL ESCOLAR DEL DIA 9 D’ABRIL DEL 2015**

1. **PREINSCRIPCIÓ.** El proper curs només tindrem una línia de P-3
2. **INFORMÀTICA.** Feines que es fan a l’escola relacionades amb informàtica:
* Es fan servir els ordinadors petits, per fer recerca d’informació (projectes...), a racons (exercicis en anglès, JClic, experimentació...).
* A P-4 utilitzen les tablets a racons.
* Volem que al sortir de 6è els nens i nenes siguin capaços de fer servir el word i saber fer power points i altres tipus de presentacions.
* Complement de totes les matèries (visualització de contes, vídeos, entre d’altres).
1. **COMPRENSIÓ LECTORA**

El Departament d’Ensenyament ha volgut donar un impuls a la lectura i des de l’escola es fan 30’ diaris de lectura a la franja horària de després del pati. En aquests 30’ es fan activitats programades (textos competencials, modelatge del mestre, lectogrup, lectura individual, lectura a nivell grupal).

Es passen proves de comprensió lectora (ACL) a principi de curs i a final, per comprovar el progrés de la comprensió.

1. **LLIBRES CURS VINENT**

Està previst reduir el nombre de llibres.

1. **MENJADOR**

S’ha parlat del funcionament del servei i de la propera reunió de l’equip de menjador juntament amb la comissió de serveis del Consell Escolar.

1. **ANGLÈS**

Fa bastants cursos que es demana un auxiliar de conversa però no ens el concedeixen. Des de l’Ampa s’està mirant de quina manera ens podrien proporcionar aquest servei. Però la contractació no ens la deixen fer des del Departament. L’Elena tornarà a parlar amb la inspectora per veure de quina manera ho podríem fer.

1. **HORT**

El dissabte 11 d’abril els pares i mares es reuniran a l’escola per tal de netejar l’hort i així poder fer servir tot el terreny.

L’Elena explica quins són els objectius de l’hort:

* Contactar amb la natura
* Treballar les transformacions de les plantes
* Saber coses sobre els aliments, la part que ens mengem...
* Retolar els noms de les plantes de l’hort
* Fer gràfiques amb totes les mesures del creixement de les plantes

...

1. **CASAL D’ESTIU**

Aquest any el casal d’estiu el portarà l’empresa “DINÀMIC”.

1. **FESTA FINAL DE CURS**

La festa que organitza l’AMPA a final de curs es farà el dissabte 13 de juny.

1. **PROVES CANGUR**

Les proves cangur són unes proves matemàtiques que es feien a l’ESO de manera voluntària. Aquest curs s’han convocat per primer cop a primària (CS) i ens hem presentat. Hem de valorar el gran acolliment per part de l’alumnat que tot i ser voluntària la presentació ho han fet més de tres quartes parts de cicle superior.